# Algimantas Adomaitis

### Straipsnis iš Vikipedijos, laisvosios enciklopedijos.

Algimantas Adomaitis (g. 1948 m. liepos 19 d. Molėtuose) – Lietuvos ir Elektrėnų politinis bei visuomenės veikėjas.

## [taisyti] Biografija

1966 m. baigė Anykščių Jono Biliūno vidurinę mokyklą. 1972 m. baigęs Kauno medicinos instituto Gydomąjį fakultetą, įgijo gydytojo specialybę. 1973 m. po ordinatūros Kauno III klinikinėje ligoninėje suteikta gydytojo terapeuto kvalifikacija. 1988 m. įgijo gretutinę gydytojo echoskopuotojo specialybę.

1973-1977 m. Varėnos rajono Valkininkų ligoninės vyriausiasis gydytojas ir gydytojas terapeutas. 1977-2002 m. Elektrėnų ligoninės Terapijos skyriaus vedėjas. 2002–2003 m. Elektrėnų ligoninės gydytojas echoskopuotojas. 2003–2007 m. Lietuvos Respublikos specialiųjų tyrimų tarnybos vyriausiasis specialistas. Nuo 2007 m. Elektrėnų savivaldybės mero pavaduotojas.

Nuo 2002 m. Liberalų demokratų, partijos Tvarka ir teisingumas Elektrėnų skyriaus pirmininkas. 2003–2005 m. ir nuo 2007 m. Elektrėnų savivaldybės tarybos narys.

Buvo Elektrėnų ligoninės Gydytojų sąjungos pirmininkas. Sutuoktinė Veronika, vaikai Aidas ir Donatas.

Rodomas puslapis "http://lt.wikipedia.org../../../a/l/g/Algimantas_Adomaitis_d24c.html"

Kategorija: Elektrėnų politikai

##### Views

- Straipsnis
- Aptarimas
- Dabartinė versija

##### Paieška